
Tehnička specifikacija  


[bookmark: _z4y7wtaoqw4c][bookmark: _3kqplgwduyp5]Informacioni sistem za racionalizaciju i optimizaciju potrošnje ljekova na recept


Popis skraćenica
	ATC
	Anatomsko-terapijska klasifikacija ljekova

	CINMED
	Institut za ljekove i medicinska sredstva Crne Gore

	CG
	Crna Gora

	DZ
	Dom zdravlja

	Fond/
FZOCG
	Fond za zdravstveno osiguranje Crne Gore

	ID
	Izabrani doktor

	IZIS
	Integralni zdravstveni informacioni sistem

	IKT
	Informaciono-komunikacione tehnologije

	IS
	Informacioni sistem

	IS PZZ
	Informacioni sistem primarne zdravstvene zaštite

	IS Montefarm
	Informacioni sistem Montefarm

	IS PA
	Informacioni sistem privatnih apoteka

	JMBG
	Jedinstveni matični broj građanina

	LBO
	Lični broj osiguranika

	MIS
	[bookmark: _GoBack]Medicinski informacioni sistem

	MKB10
	Međunarodna klasifikacija bolesti 10.  revizija

	MZ
	Ministarstvo zdravlja

	OB
	Opšta bolnica

	PZZ
	Primarna zdravstvena zaštita

	PZU
	Privatna zdravstvena ustanova

	SB
	Specijalna bolnica

	UAT
	Korisničko testiranje – testovi prihvatljivosti

	SZZ
	Sekundarna zdravstvena zaštita

	ZU
	Zdravstvena ustanova



[bookmark: _2j86w3okk57r][bookmark: _v9j2ovlrht7p][bookmark: _qq470aze2s88]
UVOD
[bookmark: _2i5qd94d0d72]U cilju unapređenja sistema zdravstvene zaštite, Fond za zdravstveno osiguranje Crne Gore planira razvoj i implementaciju savremenog informacionog sistema za racionalizaciju i optimizaciju potrošnje ljekova na recept. Ovaj sistem ima za cilj da obezbijedi preciznu digitalizaciju doziranja, pouzdanu kontrolu količina izdatih lijekova i podršku procesu odlučivanja u skladu sa najboljim praksama u oblasti upravljanja zdravstvenim resursima.
[bookmark: _elyz34j9el6y]
[bookmark: _1ukpbdck4lm4]Postojeće stanje otvorenog vida propisivanja lijekova karakteriše visok nivo varijabilnosti i nepreciznosti u unosu doziranja lijekova, koji se najčešće pojavljuju u slobodnoj, tekstualnoj formi. Od ukupno analiziranih 15.446.730 recepata, zabilježeno je da 60.485 recepata nema nikakvo doziranje, pri čemu je ovaj nedostatak evidentiran za čak 553 različita lijeka. Pored toga, najmanje 10% ukupnog broja recepata ima opisna doziranja izražena tekstualno (npr. „po potrebi“, „po šemi“, „spolja“, „po uputu“), što onemogućava numeričku evaluaciju količine propisanog lijeka. Evidentirano je ukupno 263.265 različitih doziranja, od čega su mnoga korištena samo jednom, što dodatno otežava sistemsku analizu i upravljanje potrošnjom.

[bookmark: _2jzfs7q1ocxf]Primjena specijalizovanih modula razvijenih u okviru predloženog rješenja, uključujući digitalizaciju i standardizaciju doziranja, kontrolu količina izdatih lijekova zasnovanu na vremenskoj dostupnosti terapije i napredni moduli za odlučivanje, omogućiće ostvarivanje značajnih ušteda i efikasniju potrošnju sredstava Fonda.
[bookmark: _yiqxiq9o5z]
Implementacija ovog rješenja predstavlja značajan korak ka optimizaciji i racionalizaciji potrošnje ljekova na recept koja će dovesti do značajnih finansijskih ušteda, a samim tim dovesti do značajnijih ulaganja u zdravstveni sistem što će u krajnjem dovesti do unapređenja kvaliteta zdravstvene zaštite i efikasnosti zdravstvenog sistema.


Osnovne informacije o nabavci
Razvoj i implementacija softverskog rješenja mora biti u skladu sa zahtjevima navedenim u ovom tehničkom dokumentu i važećim zakonskim propisima.
Obim aktivnosti koje je ponuđač dužan da završi su razvoj, implementacija, integracija i održavanje softverskog rješenja koje uključuje sljedeće segmente:
· Digitalizaciju doziranja lijekova
· Algoritamska obrada tekstualnih unosa doziranja, šema regularnih izraza i unaprijed definisanih rječnika za mapiranje izraza na numeričke vrijednosti, 
· Validacija i standardizacija unosa prema ATC klasifikaciji, 
· Generisanje sugestija za korekciju nepreciznih ili netačnih unosa.
· Kontrola količine izdatih lijekova 
· Kontrola potrošnje lijekova kroz primjenu algoritma vremenske dostupnosti terapije, 
· Analiza istorijske potrošnje lijekova po pacijentu, 
· Identifikacija prekomjernog ili neopravdanog izdavanja lijekova.
· Odlučivanje   
· Analitički sistem za praćenje i evaluaciju propisivanja lijekova, 
· Automatsko generisanje upozorenja i preporuka u slučaju nepravilnosti,
Pored navedenih modula, ponuđač je dužan da nadogradi postojeće IS, kao i da potpuno integriše zahtijevane module u postojeće IS uključujući:
· Informacioni sistem primarne zdravstvene zaštite (IS PZZ), 
· Sistem za razmjenu podataka, 
· Informacioni sistem Fonda za zdravstveno osiguranje (IS FZO), 
· Web servise za privatne apoteke, 
· Informacioni sistem Montefarm.

Zahtijeva se da arhitektura IS koji je predmet ove nabavke bude zasnovana na mikroservisima. Ovakva arhitektura će obezbijediti modularnost, lakšu integraciju, nezavisne nadogradnje pojedinačnih komponenti i veću robusnost sistema. Takođe, ponuđač treba da osigura odgovarajuće REST API interefejse, koji će biti jasno definisani, dokumentovani i standardizovani, radi efikasne interoperabilnosti sa postojećim i budućim modulima IZIS-a.
[bookmark: _i9ndg56nq6hn]

CILJEVI PROJEKTA
Osnovni cilj projekta je optimizacija potrošnje lijekova kroz razvoj i implementaciju savremenog informacionog sistema za racionalizciju i optimizaciju potrošnje ljekova na recept koji će omogućiti preciznu digitalizaciju i standardizaciju doziranja, efikasnu kontrolu količina izdatih lijekova, te pružiti pouzdanu podršku u donošenju odluka u procesu propisivanja i izdavanja lijekova.

Posebni ciljevi projekta uključuju:
· Digitalizaciju i unifikaciju tekstualnih unosa doziranja lijekova radi omogućavanja numeričke evaluacije i standardizacije podataka. 
· Implementaciju algoritma vremenske dostupnosti terapije radi pouzdane kontrole potrošnje lijekova na individualnom nivou pacijenta. 
· Uspostavljanje analitičkog modula za odlučivanje koji će omogućiti generisanje upozorenja i preporuka u realnom vremenu. 
· Integraciju razvijenog sistema sa postojećim relevantnim IS i servisima. 
· Smanjenje troškova i povećanje sigurnosti pacijenata kroz smanjenje grešaka u propisivanju terapija i optimizaciju potrošnje lijekova. 
· Povećanje transparentnosti i efikasnosti procesa propisivanja i izdavanja lijekova u cjelokupnom zdravstvenom sistemu Crne Gore.
[bookmark: _fcccz4ttf0nr]

NEOPHODNI PREDUSLOVI
Kako je nabavka i implementacija informatičkog rješenja samo dio Projekta, u nastavku je dat osvrt i na ostale segmente i aktivnosti Projekta sa naglaskom na kritične segmente i aktivnosti.
[bookmark: _wmxafi8wyam2]
Organizacione i druge pretpostavke za realizaciju projekta
Za uspješnu realizaciju projekta neophodno je obezbijediti, tehničke i organizacione pretpostavke koje su ključne za implementaciju i održivost rješenja. 
Organizacione pretpostavke zahtijevaju obavezu Naručioca da jasno definiše odgovornosti i ulogu svih učesnika u procesu sa svoje strane, uključujući stručne timove, administratore i tehničku podršku. 
Ključno je formiranje stručnog tima projekta koji će, definisati pravila odlučivanja povezana sa prepoznatim obrascima propisivanja lijekova prema ATC grupama. Ovaj tim će imati zadatak da definiše različite nivoe kontrole propisivanja za različite ATC grupe lijekova, što će predstavljati osnovu za rad algoritma odlučivanja u sistemu. Pravila odlučivanja će se kontinuirano pratiti i prilagođavati tokom projekta, u zavisnosti od analize i evaluacije rezultata implementacije.

Stručni tim projekta, sastavljen od članova tima Naručioca i  izabranog Ponuđača, minimalno sačinjavaju sljedeći profili stručnjaka:
1. Medicinski stručnjaci (ljekari i farmaceuti):
· Zaduženi za definisanje medicinskih pravila i preporuka za propisivanje lijekova.
· Odgovorni za određivanje odgovarajućih ATC grupa i nivoa kontrole za različite lijekove.
2. Klinički informatičari:
· Zaduženi za razumijevanje medicinskih zahtjeva i njihovo prevođenje u tehničke specifikacije.
3. Analitičari podataka (data analitičari):
· Zaduženi za praćenje i evaluaciju implementiranih pravila odlučivanja kroz kontinuiranu analizu podataka.
· Predlažu izmjene pravila na osnovu analize stvarnih rezultata i detektovanih trendova.
4. Projektni menadžer:
· Koordiniše rad svih članova tima i prati realizaciju projekta.
· Osigurava poštovanje rokova, koordiniše komunikaciju između članova tima i nadzire sprovođenje definisanih procedura.

Ovakav sastav stručnog tima omogućava efikasno funkcionisanje projekta kroz jasno definisane uloge, specijalizovana znanja i međusobnu koordinaciju aktivnosti.
[bookmark: _hwc0sni45e1c]
Tehnički preduslovi za realizaciju projekta
Za implementaciju Sistema za optimizaciju potrošnje lijekova na recept, izabarni Ponuđač će definisati neophodne tehničke preduslove za implementaciju ponuđenog softverskog rješenja. Sistem će biti smješten u data centru u Fondu, koji obezbjeđuje pouzdanost, visoku dostupnost i sigurnost rada sistema.

Zahtjeva se primjena mikroservisne arhitekture i REST API interfejsa radi osiguranja fleksibilnosti i prilagodljivosti sistema budućim integracijama i nadogradnjama unutar IZIS-a. Korišćenje mikroservisa omogućava modularni pristup razvoju, nezavisne nadogradnje pojedinačnih komponenti, te efikasno održavanje sistema bez prekida u radu.

Krajnji korisnici pristupaju novim funkcionalnostima putem postojećih informacionih sistema, prije svega kroz različite segmente elektronskog recepta, te je potrebno obezbijediti adekvatnu integraciju novog sistema sa postojećim aplikacijama.

Za sigurnost sistema ključna je implementacija adekvatnih sigurnosnih mjera za zaštitu podataka od neovlašćenog pristupa i različitih vrsta napada. Minimalno se zahtjeva korišćenje enkriptovane komunikacije i sigurnosnih protokola poput HTTPS i SSL/TLS.

Tehnički preduslovi uključuju integraciju sa postojećim bazama podataka Fonda, poput baza lijekova, šifarnika i sl. te obezbjeđenje kontinuiteta rada kroz tehničku podršku. Neophodno je uspostaviti i jasne procedure za backup i recovery podataka kako bi se obezbijedio kontinuitet poslovanja i spriječio gubitak podataka u slučaju eventualnih incidentnih situacija.
[bookmark: _1t5kmcfulmxd]
FUNKCIONALNI ZAHTJEVI ZA NABAVKU SOFTVERSKOG RJEŠENJA
U okviru ovog dijela dokumentacije, detaljno će biti opisane funkcionalne karakteristike predmeta nabavke. Funkcionalnosti će biti razmatrane u narednom poglavlju kroz detaljne opise svakog pojedinačnog modula, sa jasnim definicijama zahtjeva koje sistem mora zadovoljiti. Svaki od ovih modula opisan je sa aspekta njihovog značaja za unapređenje postojećih poslovnih procesa u zdravstvenom sistemu Crne Gore.

Specifikacija sistema predstavlja inicijalni skup minimalnih funkcionalnih zahtjeva. Izabrani Ponuđač je obavezan da sprovede detaljnu analizu stvarnih potreba korisnika sistema, a Naručilac će pružiti punu podršku i saradnju tokom tog procesa. Rezultat ove analize biće detaljna specifikacija za implementaciju sistema, u formi Finalnog Projekta Implementacije. 

Finalni Projekat Implementacije mora uključiti najmanje sljedeće:
· Projektno rješenje za digitalizaciju i standardizaciju doziranja lijekova na recept,
· Projektno rješenje za kontrolu potrošnje lijekova na osnovu vremenske dostupnosti terapije,
· Projektno rješenje za analitički modul za donošenje odluka,
· Projektno rješenje komponente za administraciju sistema,
· Projektno rješenje za interoperabilnost i nadogradnje neophodne u postojećim informacionim sistemima i servisima,
· Planirane procedure integracije sa postojećim bazama podataka Fonda,
· Dizajnirane procedure sigurnosti podataka i zaštite privatnosti,
· Plan testiranja sistema, 
· Planirane aktivnosti za tehničku podršku i održavanje,
· Planirana implementacija i neophodne obuke korisnika 

Nakon odobrenja ovog dokumenta od strane Naručioca, izabrani Ponuđač može započeti razvoj i implementaciju sistema. Nakon završetka razvoja, implementacije i testiranja sistema (UAT), biće izvršena primopredaja. Testiranje će se vršiti na testnom okruženju koje će biti obezbjeđeno od strane Naručioca, dok će se primopredaja izvršiti zapisnički. 
[bookmark: _elf7q5mruqo9]
DETALJNA SPECIFIKACIJA FUNKCIONALNOSTI
U ovom poglavlju date su sljedeće ključne funkcionalnosti koje će biti detaljno razmatrane u nastavku dokumenta:
· Modul za digitalizaciju i standardizaciju doziranja lijekova na recept,
· Modul za kontrolu količina izdatih lijekova,
· Modul za donošenje odluka,
· Integrisanje sistema sa ostalim relevantnim IS, razmjena podataka i nadogradnje elektronskog recepta,
· Administracija sistema.

[bookmark: _z9hvuos6zerb]
Modul za digitalizaciju doziranja
Opis i značaj modula: Modul za digitalizaciju doziranja lijekova predstavlja ključnu komponentu informacionog sistema za optimizaciju potrošnje lijekova jer obezbjeđuje obradu i standardizaciju tekstualno unesenih obrazaca doziranja. Doziranje je jedna od najčešće nestrukturisanih i varijabilnih komponenti recepta. Uvođenjem ovog modula Fond će značajno povećati tačnost propisivanja lijekova, smanjiti greške koje mogu imati ozbiljne posljedice po pacijente te optimizirati potrošnju lijekova. 

Bijela i crna lista doziranja: Modul  mora da omogući kreiranje „bijele liste“ validnih standardizovanih doziranja koja se automatski prepoznaju i pretvaraju u numeričke zapise, kao i „crne liste“ za blokiranje ili upozoravanje na neadekvatne ili potencijalno opasne izraze. Bijela lista će se redovno ažurirati na osnovu odobrenih medicinskih standarda, dok će administratori imati mogućnost aktivnog upravljanja i ažuriranja lista. Sistem će nuditi izvještaje o najčešće korištenim i problematičnim izrazima radi dodatne optimizacije lista.

Validacija prema ATC klasifikaciji: Modul mora da automatski provjerava validnost doziranja prema ATC grupi, farmaceutskom obliku i vrsti pakovanja. U slučaju odstupanja od preporučenog doziranja za određenu ATC grupu, sistem automatski generiše upozorenja za ljekare, čime se povećava sigurnost pacijenata i smanjuju mogućnosti grešaka. Sistem će biti konfigurabilan, što omogućava podešavanje granica tolerancije za određene lijekove ili grupe lijekova, prilagođavajući se specifičnim potrebama pacijenata.

Efekti implementacije: Implementacija ovog modula očekuje se da rezultira standardizacijom doziranja za najmanje 85% svih recepata, smanjenjem administrativnog opterećenja, povećanjem zadovoljstva pacijenata i transparentnosti izvještavanja o potrošnji lijekova, te značajnim finansijskim uštedama.
[bookmark: _hmgv25lerwuv]


Modul za kontrolu količina izdatih lijekova
Opis i svrha modula: Modul za kontrolu količina izdatih lijekova mora da omogući sistematično praćenje i regulisanje količina lijekova koje se izdaju pacijentima, uzimajući u obzir istorijsku potrošnju i prethodno digitalizovano doziranje. Osnovna svrha ovog modula je sprječavanje nepotrebnog gomilanja lijekova kod pacijenata, smanjenje mogućnosti zloupotrebe terapija i optimizacija finansijskih resursa Fonda za zdravstveno osiguranje. Modul će kontinuirano pratiti i analizirati obrasce propisivanja lijekova, automatski detektujući i upozoravajući na nepravilnosti u realnom vremenu.

Algoritam kontrole potrošnje: Modul mora da koristi napredne algoritme koji u realnom vremenu porede propisanu količinu lijekova sa prethodno izdatim receptima za svakog pacijenta, analizirajući više faktora poput vremena, vrste lijeka, prethodnih doziranja i eventualnih promjena terapije. Algoritam automatski izračunava očekivani datum završetka prethodne terapije na osnovu digitalizovanog doziranja i veličine pakovanja lijekova. Ukoliko novi recept stigne prije ovog očekivanog datuma, sistem generiše upozorenje za ljekara i farmaceuta, uz jasno navođenje razloga i preporuka za korekcije.

Analiza ponašanja pacijenata: Poseban fokus modula je analiza ponašanja pacijenata kroz duži vremenski period, prepoznavajući obrasce poput kontinuiranog ranijeg podizanja lijekova. Modul bilježi i analizira ove slučajeve, prikazujući rezultate kroz napredne izvještaje regulatornim organima. Sistem prepoznaje razliku između stvarnih medicinskih potreba i potencijalnih zloupotreba ili prekomjernog propisivanja, pružajući dodatnu sigurnost i transparentnost.

Identifikacija paralelnih terapija: Modul omogućava identifikaciju situacija u kojima pacijenti primaju isti lijek od različitih ljekara, koristeći LBO za detekciju paralelnih propisivanja. Ova funkcionalnost sprječava višestruko propisivanje iste terapije od strane različitih zdravstvenih radnika bez međusobnog uvida u aktivnosti drugih ljekara.
[bookmark: _1adi9sa7aj2j][bookmark: _9jgi5nuto9tm]
Modul za odlučivanje
Opis i značaj modula: Modul za odlučivanje je centralna komponenta informacionog sistema namijenjenog optimizaciji potrošnje lijekova. Njegova osnovna uloga jeste podrška procesu odlučivanja kroz automatsko generisanje zaključaka, preporuka i pravovremenih upozorenja, zasnovanih na analizi svih dostupnih podataka unutar sistema. Posebno važna komponenta ovog modula jeste administrativni panel, koji omogućava stručnim timovima definisanje pravila i nivoa kontrola za različite ATC grupe lijekova.
[bookmark: _rh5pe144xdk6]Automatska evaluacija propisivanja: Modul koristi naprednu analitiku ( BI- poslova inteligenicja) za evaluaciju usklađenosti propisivanja, na nivou svih ATC grupa. Posebno će biti praćene situacije u kojima se propisuju lijekovi poput navedenih ljekova iz ATC grupa kao što su:  A-lijekovi sa djelovanjem na alimentarni trakt i metabolizam (bez insulina koji su primjer individualnog doziranja prema statusu hiperglikemije), B-lijekovi za liječenje bolesti krvi i krvotvornih organa bez poštovanja propisanih kriterijuma, C-lijekovi koji djeluju na kardiovaskularni sistem, J01-antibakterijski  ljekovi za liječenje sistemskih infekcija, M05-lijekovi u terapiji oboljenja kostiju, N05B-anksiolitici, R-lijekovi za liječenje bolesti respiratornog sistema (izuzimajući oblike za djecu), a sve u skladu sa pravilima administrativnog modula.
[bookmark: _2jsc9gc1djjf]Generisanje upozorenja u realnom vremenu: Modul mora da generiše upozorenja zasnovana na kompleksnoj analizi podataka, uključujući prethodna propisivanja, broj recepata, različite ljekare, i nesklad u količinama lijekova i doziranjima. Svako upozorenje uključuje detaljno obrazloženje, relevantne podatke i mogućnost komentarisanja od strane zdravstvenih radnika.
[bookmark: _o9vnue5hukjt]Administrativni modul i definisanje pravila: Stručni tim kroz administrativni panel definiše specifična pravila za pojedine ATC grupe lijekova, postavljajući različite nivoe strogosti kontrola. Administrativni panel takođe omogućava definisanje izuzetaka za specifične situacije ili pacijente kojima je potrebna dodatna fleksibilnost u propisivanju. Sistem automatski bilježi svako odstupanje od propisanih pravila, pružajući podatke za analizu i eventualne korekcije pravila u budućnosti.

Detaljan opis algoritma za vremensku dostupnost terapije
[bookmark: _bp3j4cbf4jej][bookmark: _tdj7cojiimz0]Opis i svrha algoritma: Vremenska dostupnost terapije predstavlja ključni kontrolni mehanizam unutar sistema za optimizaciju potrošnje lijekova, čiji je cilj praćenje izdavanja lijekova u skladu sa propisanom terapijom i stvarnim potrebama pacijenata. Algoritam ima za cilj identifikaciju i prevenciju prekomjernog ili neopravdanog izdavanja lijekova putem detaljne analize prethodnih terapijskih režima i aktuelnih recepata.
[bookmark: _md225uqj6i9i]Princip rada algoritma: Algoritam analizira sljedeće ključne parametre prilikom svakog izdavanja lijeka:
· [bookmark: _yvsngsm9pwpx]Datum izdavanja prethodnog recepta
· [bookmark: _ogys3cm8kzwm]Numerički standardizovano doziranje (izvedeno iz modula za digitalizaciju doziranja)
· [bookmark: _10kx2hmrsyqt]Veličina pakovanja lijeka
· [bookmark: _fptsrj5n2y49]Trajanje prethodne terapije
[bookmark: _qoosbt1k290c]Na osnovu ovih parametara, algoritam automatski izračunava očekivani datum završetka prethodne terapije, određujući tako kada bi pacijent trebao preuzeti narednu količinu lijeka. Ukoliko novi recept dolazi prije očekivanog datuma završetka terapije, sistem evidentira odstupanje i generiše odgovarajuće upozorenje za ljekara.
[bookmark: _3josp2gjz657]Specifične kontrole prema ATC klasifikaciji: Algoritam je parametrizovan za različite ATC grupe lijekova, omogućavajući različite nivoe tolerancije i fleksibilnosti. Na primjer, za lijekove kao što su: A-lijekovi sa djelovanjem na alimentarni trakt i metabolizam (bez insulina koji su primjer individualnog doziranja prema statusu hiperglikemije), B-lijekovi za liječenje bolesti krvi i krvotvornih organa, C-lijekovi koji djeluju na kardiovaskularni sistem, J01-antibakterijski  ljekovi za liječenje sistemskih infekcija, M05-lijekovi u terapiji oboljenja kostiju, N05B-anksiolitici, R-lijekovi za liječenje bolesti respiratornog sistema (izuzimajući oblike za djecu), koji zahtijevaju strogu kontrolu, sistem generiše upozorenja pri svakom ranijem izdavanju. Za pojedine lijekove može postojati određeni nivo dozvoljene tolerancije ili fleksibilnosti zbog specifičnosti njihove primjene.
[bookmark: _4f3pay3vlb5i]Automatsko generisanje upozorenja: Kada se detektuje preuranjeno izdavanje lijeka, sistem automatski šalje obavještenje sa jasnim obrazloženjem koje uključuje podatke o prethodnim receptima, doziranju, očekivanom i stvarnom datumu izdavanja. Upozorenja omogućavaju ljekarima da pravovremeno intervenišu i potvrde ili opravdaju izdavanje lijeka, čime se minimiziraju rizici prekomjerne potrošnje.
[bookmark: _jn8v0o9o1nbh]Izvještavanje i analitika: Algoritam kontinuirano prikuplja i analizira podatke o svim izdavanjima, omogućavajući detaljnu analizu potrošnje lijekova na nivou pacijenta, ustanove ili cjelokupnog sistema. Rezultati analize dostupni su kroz različite izvještaje, koji služe za kontinuirano unapređenje propisivanja i smanjenje nepotrebnih troškova.

Integrisanje sistema sa relevantnim informacionim sistemima i servisima, razmjena podataka i nadogradnja elektronskog recepta
[bookmark: _no68h99bzcol][bookmark: _cyj4bfficvch][bookmark: _l8f465bus1ly]Opis i značaj integracije: Integrisanje novog sistema za optimizaciju potrošnje lijekova na recept ključno je za ostvarivanje cjelovitog pristupa upravljanju zdravstvenim resursima. Cilj integracije jeste efikasna razmjena podataka i sinhronizacija između novog sistema i postojećih IS-a, što omogućava potpunu funkcionalnost svih komponenti sistema i kontinuirani tok podataka između zdravstvenih ustanova. Naručilac će u cilju  dostavljanje adekvatne ponude, potencijalnim Ponuđačima, na njihov zahtjev, uz potpisan sporazum o povjerljivosti, omogućiti upoznavanje sa relavantnim djelovima postojećih IS (korišćene tehnologije i način komunikacije između relevantnih djelova IS, isključivo u smislu tehnoloških rješenja). 
Integracija sa postojećim sistemima: Novi sistem mora biti detaljno integrisan sa eRecept sistemima koji uključuju Informacioni sistem primarne zdravstvene zaštite (IS PZZ), Sistem za razmjenu podataka,  Informacioni sistem Fonda za zdravstveno osiguranje (IS FZO) kao i  Informacioni sistem Montefarma i Web servise za privatne apoteke. Takođe, sistem mora omogućiti povezivanje sa IS CINMED-a u cilju dobijanja podataka iz baze ljekova (podaci o pakovanju i sl.).
[bookmark: _31ax8vn0faw1]Nadogradnje aplikacije za izabranog doktora (IS PZZ): U okviru aplikacije izabranog doktora, u dijelu procesa propisivanja recepta, neophodno je obezbijediti interaktivne notifikacije u realnom vremenu koje informišu ljekara o statusu propisanih recepata. Ljekari će imati mogućnost unosa komentara ili obrazloženja u slučaju generisanja upozorenja ili zabrana od strane sistema. Ova nadogradnja omogućav bolju komunikaciju između sistema i korisnika, povećavajući efikasnost i sigurnost u propisivanju terapija.
[bookmark: _jzu82ixi3azl]Nadogradnja sistema za razmjenu podataka, IS Montefarm i WS privatnih apoteka: Sistem za razmjenu podataka će biti nadograđen dodatnim funkcionalnostima koje omogućavaju čuvanje proširenog seta podataka o receptima. Ovi podaci će biti dostupni za preuzimanje od strane državnih apoteka kroz IS Montefarm-a, kao i privatnih apoteka preko Web servisa za komunikaciju. Ovaj proces obezbjeđuje brzu i preciznu razmjenu informacija između zdravstvenih ustanova i apoteka.

[bookmark: _ba2hkvbo8jko]REST API interfejs: Integracija mora biti realizovana kroz korištenje naprednog REST API interfejsa, čime se omogućava standardizovana i jednostavna komunikacija između različitih modula IZIS-a. REST API će biti detaljno dokumentovan i dostupan za integraciju budućih nadogradnji sistema i novih modula.

[bookmark: _hx3qcmgetez4]Sigurnost i privatnost podataka: Tokom procesa razmjene podataka između različitih sistema, primjenjivati će se visoki sigurnosni standardi, uključujući enkripciju podataka i sigurnosne protokole kao što su SSL/TLS, čime se garantuje zaštita podataka pacijenata od neovlašćenog pristupa.

[bookmark: _es8va76fl3lc]Standardizacija podataka: Integracija zahtijeva primjenu standardizovanih formata podataka, medicinskih šifarnika (ATC, MKB10), i standardnih formata razmjene podataka, osiguravajući kompatibilnost i tačnost podataka između svih dijelova IZIS-a.


Administracija sistema
[bookmark: _pfz1wdkgyzxh]Opis i svrha modula: Administracija sistema obuhvata upravljanje korisnicima, definisanje pristupa i dozvola, upravljanje sistemskim postavkama i održavanje infrastrukture za optimalan rad sistema. 
Modul omogućava efikasnu kontrolu pristupa podacima, čime se garantuje visoka sigurnost i integritet podataka unutar cjelokupnog sistema.
Funkcionalnosti administrativnog modula:
· Upravljanje korisničkim računima: Kreiranje, uređivanje i deaktivacija korisničkih računa, sa jasno definisanim pravima pristupa različitim dijelovima sistema.
· Definisanje korisničkih uloga i nivoa pristupa: Administratori definišu uloge koje određuju obim pristupa podacima i funkcijama, u skladu sa radnim obavezama korisnika.
Upravljanje sistemskim konfiguracijama: Omogućava postavljanje i izmjenu sistemskih parametara, konfiguracija modula i integracija sa ostalim komponentama Integralnog zdravstvenog informacionog sistema (IZIS).
Održavanje sistema i tehnička podrška: Pružanje podrške za kontinuitet rada sistema, redovne nadogradnje softvera, i preventivno održavanje infrastrukture.

[bookmark: _h4pjnik77929][bookmark: _x5b8b29f0myi]OSTALI ZAHTJEVI
[bookmark: _hxb75bz26fgi]Performanse sistema
Sistem mora biti dizajniran tako da obezbijedi visoku dostupnost, pouzdanost i brz odziv u realnom vremenu. Prosječno vrijeme odziva sistema na zahtjev korisnika ne smije biti duže od 2 sekunde. Sistem treba omogućiti simultani rad velikog broja korisnika, bez degradacije performansi. Potrebno je da sistem radi u režimu 24/7/365.
[bookmark: _kdb4izpqu5c4]Skalabilnost i proširivost
Arhitektura sistema mora biti zasnovana na mikroservisima i REST API-ju, omogućavajući jednostavno horizontalno skaliranje i integraciju sa novim servisima u budućnosti. Sistem treba da podrži proširenje postojećih modula ili dodavanje novih bez potrebe za većim izmjenama postojećeg koda ili infrastrukture.
[bookmark: _9x95vo6nd9ul]Sigurnost
Sistem mora primjenjivati najviše sigurnosne standarde i protokole poput HTTPS, SSL/TLS enkripcije. Obavezno je implementirati višeslojnu autentifikaciju i strogu kontrolu pristupa zasnovanu na ulogama korisnika.
[bookmark: _piraclnoii6g]Integritet i sigurnost podataka
Sistem mora pružiti zaštitu podataka od gubitka, oštećenja ili neovlaštenog pristupa. Potrebno je osigurati redovne sigurnosne kopije (backup), kao i jednostavan oporavak podataka (disaster recovery) sa jasno definisanim procedurama i vremenima oporavka.
[bookmark: _2sihz1312p2a]Kompatibilnost i interoperabilnost
Sistem treba biti u potpunosti kompatibilan sa postojećim komponentama i servisima IZIS-a, uključujući elektronski recept, IS PZZ, sistem za razmjenu podataka, IS Montefarm i WS za privatne apoteke. Podaci treba da budu dostupni u formatima koji omogućavaju interoperabilnost i jednostavnu razmjenu.
[bookmark: _ra7bhq1fmrj4]Korisničko iskustvo (UX/UI)
Korisnički interfejs mora biti intuitivan i jednostavan za korišćenje. Sistem treba da omogući laku navigaciju, jasno prikazane notifikacije i upozorenja, te brzo rješavanje korisničkih zahtjeva bez potrebe za intenzivnom obukom korisnika.
[bookmark: _dazc41vz1jkr]
Dokumentacija i obuka
Izabrani Ponuđač je dužan obezbijediti detaljnu tehničku dokumentaciju koja obuhvata arhitekturu sistema, opis svih modula, specifikacije korišćenih tehnologija, opis integracija i jasno opisane procedure instalacije, konfiguracije i održavanja sistema. Pored tehničke dokumentacije, izabrani Ponuđač je dužan dostaviti i korisničku dokumentaciju sa detaljnim uputstvima za rad korisnika, uz konkretne primjere korišćenja sistema u realnim scenarijima. Takođe, ponuđač mora organizovati i sprovesti plan edukacije za različite tipove korisnika, uz definisanu dinamiku i detaljan plan obuke.
[bookmark: _1ahsyxb9wxlz]Održavanje i podrška
Ponuđač je obavezan obezbijediti tehničku podršku i održavanje sistema tokom garantnog perioda nakon primopredaje. Podrška treba biti organizovana putem online web platforme, uz mogućnost udaljenog pristupa za brzo otklanjanje problema. Pružanje podrške mora biti u skladu sa sigurnosnom politikom Naručioca. 
U cilju zaštite sistema, Ponuđač je dužan definisati servise koji su mu potrebni za udaljeni pristup i dati izjavu da će udaljeni pristup koristiti isključivo u svrhe održavanja sistema te da preko njega neće omogućiti pristup trećim licima. U slučaju kada grešku u radu sistema nije moguće riješiti udaljenim pristupom, ponuđač treba zahtjev riješiti u objektu naručioca.
Ponuđač je u obavezi da za sve adaptacije softvera odnosno otklanjanje kvarova obavijesti IT sektor naručioca i izvrši potrebni transfer znanja po predmetnim radnjama koje su preduzete.
Ponuđač je dužan da stručnom osoblju naručioca obezbijedi jedinstveni kontakt za prijavu svih zahtjeva koji se odnose na upravljanje i održavanje sistema. Neophodno je omogućiti prijavu zahtjeva od strane naručioca putem web portala, mejla, faksa i telefona.
Preferirani način prijave je putem web portala/service deska kako bi se pratilo napredovanje rješavanja problema. Neophodno je da WEB stranica za podršku sadrži evidenciju svih zahtjeva naručioca, status trenutno otvorenih zahtjeva, odgovore na dotadašnje zahtjeve i mogućnost dobijanja periodičnih izvještaja.
Pristup web stranici za podršku ponuđač treba obezbijediti autorizovanim službenicima naručioca, a ona će biti dostupna (24/7/365).
Podrška treba da obuhvati i plan nivoa prioriteta koji su specificirani na sledeći način:

	Prioritet
	Opis problema
	Vrijeme rješavanja problema

	1
	Neispravnost sistema koja ozbiljno utiče na korisnikov rad; gubitak ključnih funkcionalnosti neophodnih za obavljanje redovnih dnevnih aktivnosti korisnika; nemogućnost startovanja sistema; greške na softveru koje prouzrokuju gubitak podataka ili oštećenja podataka.
	do 4 sata

	2
	Sistem je u funkciji, ali sa ograničenjima. Funkcionalnosti sistema ne rade kao što je dokumentovano; kvar koji u manjoj mjeri utiče na funkcionisanje sistema i rada korisnika; nepostojanje očiglednog, odnosno jednostavnog alternativnog rješenja korisnika za zaobilaženje uočene greške u sistemu, problemi vezani za dokumentaciju koja se odnosi na funkcionalnost i ograničenja sistema.
	24 sata

	3
	Sistem je operativan i nema funkcionalnih nedostataka koji utiču na rad korisnika, ali ima ozbiljna ograničenja u fleksibilnosti, sistem je operativan ali postoje nedostaci za koje postoje poznata, odnosno jednostavna rješenja, loše definisane poruke o greškama...
	Pet radnih dana

	4
	Sistem je operativan sa manjim neudobnostima u korišćenju, nedostaje tekst koji se odnosi na poruku o grešci, estetski (dizajnerski) nedostaci u sistemu, nema gubitka funkcionalnosti ili se problemi mogu okarakterisati kao manji gubici u pogledu funkcionalnosti, potrebna izmjena softverske dokumentacije
	do nove verzije programa



Karakteristična vremena za prijavu problema na sistemu koja je potrebno ponuditi prema nivoima,

	Prioritet zahtjeva
	Vrijeme za prijavu problema
	Vrijeme rješavanja problema od strane Ponuđača

	Prioritet 1
	24/7/365
	do 4 sata

	Prioritet 2
	Pon – Ned 8:00h do 16:00h
	u roku 24 sata

	Prioritet 3
	Pon – Pet  8:00h do 16:00h
	pet radnih dana

	Prioritet 4
	Pon – Pet  8:00h do 16:00h
	do nove verzije programa


Vremena navedena u tabeli su:
Vrijeme za prijavu problema podrazumijeva vrijeme u kojem je od strane Naručioca moguće prijaviti problem
Vrijeme rješavanja problema od strane Ponuđača podrazumijeva vrijeme od trenutka prijave u kojem će Ponuđač riješiti prijavljani problem i obavijestiti Naručioca.
Napomena: Ukoliko se pokaže da za realizaciju prioriteta 3 ili 4 utiču drugi uslovi koji nisu pod kontrolom Ponuđača/Izvođača, i zbog istih nije u mogućnosti da ih realizuje u definisanom roku, novi rok će biti definisan kao zajednički sporazum Naručioca i Izvođača i to će biti važeći rok za intervenciju.

[bookmark: _ol12krfrjb8o]Usklađenost sa zakonskom regulativom
Sistem mora biti u potpunosti usklađen sa važećim zakonima i propisima u Crnoj Gori, posebno onima koji regulišu oblast zdravstvene zaštite (kao što su Zakon o zdravstvenoj zaštiti, Zakon o obaveznom zdravstvenom osiguranju, Zakon o ljekovima i drugi), zaštitu ličnih podataka (GDPR) i elektronsku razmjenu podataka.
[bookmark: _7t2h5pug3u7b]

ZAKLJUČAK
Implementacija softverskog sistema za optimizaciju potrošnje lijekova predstavlja značajan korak ka unapređenju efikasnosti, transparentnosti i sigurnosti zdravstvenog sistema u Crnoj Gori. Zahvaljujući digitalizaciji doziranja, kontroli potrošnje lijekova kroz napredni algoritam vremenske dostupnosti terapije i analitičkom modulu za odlučivanje, sistem će omogućiti preciznije upravljanje medicinskim resursima, smanjenje grešaka u propisivanju lijekova i optimizaciju ukupnih troškova.
Odabrana mikroservisna arhitektura i primjena REST API-ja garantuju lako održavanje, proširivost i buduću interoperabilnost sa drugim komponentama IZIS-a. 
Kroz jasne i detaljne nefunkcionalne zahtjeve, obuku korisnika i detaljnu tehničku dokumentaciju, sistem će biti brzo prihvaćen od strane korisnika, osiguravajući kontinuiranu podršku i efikasno korišćenje u svakodnevnoj medicinskoj praksi. Time će se dugoročno ostvariti značajne finansijske uštede i povećati kvalitet zdravstvene zaštite u Crnoj Gori.

